[{"text_idx": "#000002", "text": "Wedi 22 rownd o gemau bydd y tabl yn hollti\u2019n ddwy a bydd clybiau\u2019r Chwech Uchaf yn cystadlu am lefydd yn Ewrop tra bydd y Chwech Isaf yn brwydro i aros yn y gynghrair."}, {"text_idx": "#000003", "text": "Ar gyfartaledd, mae 31 o bwyntiau wedi bod yn ddigon i sicrhau lle\u2019n y Chwech Uchaf, ac mae\u2019r Seintiau Newydd a Chei Connah eisoes wedi pasio\u2019r marc hwnnw."}, {"text_idx": "#000004", "text": "Y tu o\u0302l i\u2019r ddau uchaf mae \u2018na chwe chlwb yn cystadlu am y pedwar safle nesaf gyda dim ond wyth pwynt yn gwahanu\u2019r timau rhwng y 3ydd a\u2019r 8fed safle."}, {"text_idx": "#000007", "text": "Nod Met Caerdydd eleni yw selio lle yn y Chwech Uchaf am y tro cyntaf ers tymor 2017/18, ac ar o\u0302l pedair ge\u0302m gynghrair heb golli (ennill 3, cyfartal 1), mae\u2019r myfyrwyr mewn safle gwych i wneud hynny."}, {"text_idx": "#000008", "text": "Ar ddechrau mis Tachwedd roedd Y Drenewydd yn eistedd yn safleoedd y cwymp gyda dim ond 11 pwynt wedi 12 ge\u0302m, ond ar o\u0302l sicrhau chwe buddugoliaeth yn olynol ym mhob cystadleuaeth am y tro cyntaf ers 18 blynedd mae\u2019r Robiniaid wedi hedfan i\u2019r Chwech Uchaf."}, {"text_idx": "#000009", "text": "Bydd carfan Chris Hughes yn llygadu lle\u2019n Ewrop am y trydydd tymor yn olynol, ond mae Met Caerdydd ar rediad o chwe ge\u0302m heb golli yn erbyn Y Drenewydd (ennill 3, cyfartal 3), yn cynnwys dwy fuddugoliaeth y tymor hwn, yng Nghwpan Nathaniel MG ac yn y gynghrair."}, {"text_idx": "#000011", "text": "Wedi buddugoliaeth o 3-0 gartref yn erbyn Aberystwyth nos Fawrth, mae Cei Connah wedi ymestyn eu rhediad i 15 o gemau heb golli ym mhob cystadleuaeth (ennill 14, cyfartal 1), gan gau\u2019r bwlch rhyngddyn nhw a\u2019r Seintiau Newydd i ddim ond pedwar pwynt."}, {"text_idx": "#000012", "text": "Mae\u2019r sefyllfa\u2019n syml i Gei Connah ar hyn o bryd \u2013 ennill pob un o\u2019u 16 ge\u0302m sy\u2019n weddill a nhw fydd y pencampwyr!"}, {"text_idx": "#000014", "text": "Dyw\u2019r Seintiau Newydd yn dal heb golli ge\u0302m gynghrair y tymor yma, ac mae\u2019r pencampwyr presennol bellach ar rediad o 21 ge\u0302m gynghrair heb golli (ennill 18, cyfartal 3)."}, {"text_idx": "#000015", "text": "Mae\u2019r Nomadiaid eisoes wedi curo\u2019r Seintiau ar giciau o\u2019r smotyn yng Nghwpan Nathaniel MG eleni, ond fe gafodd y Seintiau ddial yn Neuadd y Parc gyda buddugoliaeth o 2-1 yn y gynghrair ym mis Awst."}, {"text_idx": "#000016", "text": "Does dim llawer rhwng y ddau di\u0302m, ac yn y naw ge\u0302m ddiwethaf rhwng y clybiau mae Cei Connah wedi ennill pedair, Y Seintiau Newydd wedi ennill pedair ac un ge\u0302m wedi gorffen yn ddi-sgo\u0302r, felly fe all y ge\u0302m dyngedfennol hon fynd unrhyw ffordd nos Wener."}, {"text_idx": "#000018", "text": "Ers ail-strwythuro\u2019r gynghrair yn 2010 dyw Hwlffordd heb lwyddo i gyrraedd y Chwech Uchaf, ac ar o\u0302l colli eu dwy ge\u0302m gynghrair ddiwethaf mae\u2019r clwb bellach bum pwynt o dan Pen-y-bont yn y 6ed safle ac mae\u2019n mynd i fod yn her i Hwlffordd gyrraedd yr hanner uchaf cyn yr hollt."}, {"text_idx": "#000019", "text": "Dyw Aberystwyth heb ennill oddi cartref yn y gynghrair ers curo Airbus ar y penwythnos agoriadol (Air 1-2 Aber), gan golli pob un o\u2019u saith ge\u0302m oddi cartref yn y gynghrair ers hynny."}, {"text_idx": "#000021", "text": "Ond mae\u2019r Gwyrdd a\u2019r Duon wedi ennill eu dwy ge\u0302m ddiwethaf yn erbyn Hwlffordd, ac ond wedi colli un mewn chwech yn erbyn yr Adar Gleision."}, {"text_idx": "#000023", "text": "Does gan Pen-y-bont ond un buddugoliaeth yn eu pum ge\u0302m gynghrair ddiwethaf, ac ar o\u0302l llithro i\u2019r 6ed safle bydd ti\u0302m Rhys Griffiths yn awyddus i wella\u2019r perfformiadau er mwyn selio lle yn y Chwech Uchaf am y trydydd tymor yn olynol."}, {"text_idx": "#000025", "text": "Mae\u2019r Bala angen pedwar pwynt o\u2019u saith ge\u0302m cyn yr hollt i gyrraedd y targed o 31 o bwyntiau, sydd fel arfer yn ddigon i selio lle yn y Chwech Uchaf."}, {"text_idx": "#000026", "text": "Mae gan Y Bala record ryfeddol gartref y tymor yma gyda saith buddugoliaeth a saith llechen la\u0302n yn eu naw ge\u0302m ddiwethaf ar Faes Tegid ym mhob cystadleuaeth."}, {"text_idx": "#000027", "text": "Bydd Airbus yn benderfynol o beidio cyrraedd hanner ffordd drwy\u2019r tymor gyda llai na dim o bwyntiau gyda\u2019r ti\u0302m mewn perygl o dorri\u2019r record fel y clwb gwaethaf erioed yn hanes y gynghrair."}, {"text_idx": "#000029", "text": "Mawrth 2016 oedd y tro diwethaf i Airbus guro\u2019r Bala, ac hynny o 3-0 yn rownd wyth olaf Cwpan Cymru, ar eu ffordd i\u2019r rownd derfynol am yr unig dro yn eu hanes."}, {"text_idx": "#000030", "text": "Ers hynny, dyw\u2019r Bala heb golli mewn chwe ge\u0302m yn erbyn bechgyn Brychdyn (ennill 5, cyfartal 1) yn cynnwys eu buddugoliaeth o 0-6 ar y Maes Awyr ym mis Medi ble sgoriodd George Newell hatric i\u2019r Bala."}, {"text_idx": "#000032", "text": "Ar o\u0302l ennill eu dwy ge\u0302m agoriadol, mae\u2019r Fflint wedi stryffaglu gyda dim ond dwy fuddugoliaeth mewn 14 ge\u0302m gynghrair ers hynny, a\u2019r ddwy yn erbyn Airbus UK."}, {"text_idx": "#000033", "text": "A dyw pethau\u2019n dod dim haws i\u2019r Sidanwyr dros gyfnod y Nadolig gyda tair o\u2019u chwe ge\u0302m nesaf yn erbyn y ddau uchaf yn y tabl, felly mae\u2019n debygol mae cystadlu\u2019n y Chwech Isaf fydd tynged ti\u0302m Lee Fowler."}, {"text_idx": "#000034", "text": "Ar o\u0302l cyfnod anodd o bedair ge\u0302m heb ennill ym mhob cystadleuaeth (colli 3, cyfartal 1) bydd y Cofis yn ceisio troi\u2019r gornel yn y gobaith o sicrhau lle yn y Chwech Uchaf am y pumed tymor yn olynol."}, {"text_idx": "#000035", "text": "Mae gan Gaernarfon record gryf yn erbyn Y Fflint gyda\u2019r Cofis wedi ennill saith o\u2019r wyth ge\u0302m yn erbyn Y Fflint ers i\u2019r Sidanwyr esgyn i\u2019r uwch gynghrair, yn cynnwys buddugoliaeth y Caneris o 2-0 ar yr Oval yn gynharach y tymor hwn."}]